*Akkor azután Jézus nyíltan megmondta nekik: „Lázár meghalt, és örülök, hogy nem voltam ott: tiértetek, hogy higgyetek. De menjünk el hozzá!” (Jn11,14-15)* I.

Most elhangzik a tény, Lázár halott. A fizikai távolság a beteg Lázár és Jézus között pedig öröm forrása az Ő számára. Ez az öröm nem öncélú és kizárólag érzés, hanem lehetőség Isten dicsőségének bemutatására. Ebből jogosan következtetünk arra, hogy Jézus pontosan ismeri a helyzetet és tudja mi és hogy fog következni.

A „…*menjünk el hozzá…”* kifejezés több jelentést is hordozhat: Lázár sírjához, vagy csak a nővéreihez. De mindenképpen azt jelenti, hogy a csapat indulni fog. Minden féltés ellenére. Az egész helyzet tehát arra fog szolgálni, hogy Isten dicsősége kiteljesedhessen.

Erre a kiteljesedésre minden helyzet alkalmas, hogy Jézus van benne. Emberi szempontból lehet tragikus, megdöbbentő, egyént érintő vagy csoportot, földrészt, Jézus számára minden helyzet alkalmas. Még a tudatosan vagy véletlenül vagy felelőtlenül elrontott élet is! Másképpen fogalmazva: a legalkalmasabb Te vagy Krisztus dicsőségének bemutatására. Ez örömmel tölti el Jézus! *Vadon Gyula*